پاکیستانین خیبر پختونخوا ایالتینده دۆنن گوۆن اورتا نامازی سیراسیندا بیر مسجیدده تشکیل ائدیلن انتیحار سالدیریسیندا یاشامینی ایتیرنلرین ساییسی ۷۲ نفره چاتدی.
اؤلکه مطبوعاتیندا یئر آلان خبرلره گؤره، شهرین پلیس لاینز بؤلگه‌‌سینده دۆنن گۆن اورتا نامازی سیراسیندا بیر مسجیدده تشکیل ائدیلن انتیحار سالدیریسیندان سونرا باشلادیلان آختارما-قورتارما ایشلری داوام ائدیر.
مسئوللار، انتیحار سالدیریسیندا حیاتینی ایتیره‌نلرین ساییسینین ۷۲ نفره یوکسلدیگینی، تخمیناً ۱۵۰ یارالینین معالیجه‌سینین داوام ائتدیگینی بیلدیردی.
خیبر پختونخوا حکومتی، بوتون ایالتده بیر گۆنلوک یاس اعلان ائتدیگینی بیلدیردی.
مسئولیتینی پاکیستان طالبانینین اۆزرینه گؤتوردوگو سالدیرینین، خاریجی ایشلر باخانی بلاول بوتو زردارینین روسیادا سفرده اولارکن باش وئرمه‌سی دقت چکمیشدی.
سون زامانلار سالدیریلارینی آرتیران پاکیستان طالبانی، ۲۸ نوامبردا سوسیال مئدیادان ۱۰- می‌ده اسلام آباد یؤنه‌تیمی ایله باشلادیلان آتیش‌کسین سونا چاتدیغینی و عضولرینه، اؤلکه‌ده گۆونلیک گۆجلرینه سالدیری امری وئردیگینی آچیقلامیشدی.
پاکیستان دؤولتی، پاکیستان طالبانینی ترور هؤرگوتو ساییر.
